Մարց (Լոռու մարզ)

Անվան այլ կիրառումների համար տե՛ս՝ Մարց (այլ կիրառումներ) Մարց, գյուղ Հայաստանի Լոռու մարզի Թումանյան համայնքում։ Աշխարհագրություն Գտնվում է Մարց գետի ափին։ Բարձրությունը ծովի մակերևույթից կազմում է մոտ 1050 մ։ Ալավերդի քաղաքից մոտ 15 կմ դեպի հարավ-արևելք, մարզկենտրոն Վանաձորից քաղաքից՝ 33 կմ դեպի հյուսիս-արևելք։ Պատմություն Պատմամշակութային հուշարձաններ Գյուղի շրջակայքում կան քսանից ավելի ավերակ գյուղատեղիներ (Մոտկոր, Ագադակ, Դեղձուտ, Զազի տներ և այլն)։ Գյուղի կենտրոնական մասում գտնվում է «Սուրբ Նշան» կիսավեր եկեղեցին, իսկ գյուղից 5 կմ հարավ-արևելք` Իգատակի վանքը, որից մնացել է միայն անմշակ քարերով պատված եկեղեցին (1255 թ.): Մարցում և շրջակայքում պահպանվել են նաև միջնադարյան մատուռներ (XIII-XIV դդ.), խաչարձաններ (XIII դդ.) և խաչքարերով (XIII-XVII դդ.) հարուստ գերեզմանոցներ։ Բնակչություն Ըստ Հայաստանի 2011 թ. մարդահամարի արդյունքների՝ Մարցի մշտական բնակչությունը կազմել է 496, առկա բնակչությունը՝ 472 մարդ։ Բնակիչերը հայեր են, որոնց նախնիները հիմնականում եկել են Լեռնային Ղարաբաղի Ջրաբերդի գավառից և նախկին Շամշադինի շրջանից։ Մարցի բնակչության փոփոխությունը ժամանակի ընթացքում՝ ստորև. Մարցում են ծնվել Խորհրդային Միության հերոս Աշխարհբեկ Ղազարյանը (1918-1986) և Սոցիալիստական աշխատանքի հերոս Արշակ Ղազարյանը (1913-1995)։ Տնտեսություն Բնակչությունը զբաղվում է անասնապահությամբ, կերային կուլտուրաների մշակությամբ և պտղաբուծությամբ։ Տես նաև Մարցի պատմության և մշակույթի անշարժ հուշարձանների ցանկ (Լոռու մարզ) Մոտկոր (Լոռու մարզ) Ծանոթագրություններ